"Harley-Davidson" เตรียมตั้งโรงงานในจ.ระยอง - FINNOMENA
ฮาร์ลีย์-เดวิดสัน บริษัทผลิตรถจักรยานยนต์ชื่อดังจากสหรัฐฯ เตรียมตั้งโรงงานการผลิตจักรยานยนต์ในจังหวัดระยอง คาดว่าน่าจะเปิดให้บริการภายในปี 2018
25 พ.ค. 2560

ฮาร์ลีย์-เดวิดสัน บริษัทผลิตรถจักรยานยนต์ชื่อดังจากสหรัฐฯ เตรียมตั้งโรงงานการผลิตจักรยานยนต์ในจังหวัดระยอง คาดว่าน่าจะเปิดให้บริการภายในปี 2018 โดยจะเป็นโรงงานประกอบชิ้นส่วนที่นำเข้าจากซัพพลายเออร์ และโรงงานในสหรัฐฯ
ปัจจุบัน ฮาร์ลีย์-เดวิดสัน มีโรงงานอยู่ 3 แห่งในสหรัฐฯ และยังมีโรงงานประกอบชิ้นส่วนในอินเดียและบราซิล
การหันมาลงทุนในไทยของฮาร์ลีย์-เดวิดสันมีขึ้น เนื่องจากการที่ โดนัลด์ ทรัมป์ ถอนสหรัฐฯ ออกจากข้อตกลงหุ้นส่วนยุทธศาสตร์เศรษฐกิจภาคพื้นแปซิฟิก (TPP) ก่อนหน้านี้ ทำให้ความหวังของบริษัทที่จะค้าขายปลอดภาษีกับตลาดอาเซียนอย่างเวียดนาม และมาเลเซียหมดลง
ขณะที่ด้านสหภาพแรงงานในสหรัฐฯได้ออกมาประณามบริษัท ว่ากำลังทำให้ชาวอเมริกันที่สร้างแบรนด์จักรยานยนต์ที่กลายเป็นสัญลักษณ์แห่งความเป็นอเมริกันต้องตกงาน แต่ทางบริษัทอ้างว่า เอเชียกำลังเป็นตลาดของฮาร์ลีย์ที่กำลังเติบโต เพราะเศรษฐกิจกำลังขยายตัว
โดยในปีที่ผ่านมา ยอดขายของฮาร์ลีย์เดวิดสันในต่างประเทศเติบโตร้อยละ 2.3 ขณะที่ยอดขายในสหรัฐฯ ตกลงร้อยละ 3.9
ที่มา : http://news.voicetv.co.th/world/492694.html
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: